Vigdís Erlingsdóttir , íbúi á Flateyri , segist ekki hafa séð nokkra konu sterkari en móðir stúlkunnar sem bjargað var úr snjóflóðinu sem féll á Flateyri í nótt sem leið . Vigdís sinnti móðurinni og börnum hennar tveimur á meðan að leitað var að elstu dótturinni í sem lenti í flóðinu . Hún fannst heil á húfi og er fjölskyldan öll komin til Ísafjarðar til aðhlynningar en varðskipið Þór flutti þau þangað í morgun . Tvö stór snjóflóð féllu á Flateyri á tólfta tímanum í gærkvöldi . Annað flóðið lenti á íbúðarhúsi við Ólafstún , þar sem hún býr ásamt börnum sínu . Hún komst af sjálfsdáðum út úr húsinu með yngri börnin tvö en elsta dóttirin grófst undir flóðinu . Björgunarsveitarfólk úr björgunarsveitinni Sæbjörgu á Flateyri komu strax á staðinn og grófu stúlkuna upp úr flóðinu um það bil hálftíma eftir að það féll . Móðirin birti í nótt færslu á Facebook þar sem hún greindi frá því að snjóflóðið hefði fallið á hús fjölskyldunnar og elsta dóttir hennar grafist undir flóðinu . Björgunarsveitin Sæbjörg hefði hins vegar komið fljótt á staðinn og grafið hana upp . Hún væri heil á húfi . „ Kraftaverk að ekki fór verr , “ skrifar móðirin . „ Þegar stúlkan svo fannst þá þyrmdu yfir mann tilfinningar sem er bara erfitt að koma í orð “ Móðir stúlkunnar birti svo aðra færslu nú í morgun þar sem hún ítrekaði að dóttir hennar væri í lagi , bara með nokkrar skrámur . „ Hún var í 40 mínútur grafin undir snjónum og mun ég vera ævinlega þakklát björgunarsveitinni á Flateyri fyrir snör handtök við að grafa hana upp . Eins öðrum Flateyringum sem hlúðu að okkur krökkunum og sáu til þess að okkur væri hlýtt og buðu fram opin faðm sinn . Auðvitað áhöfn varðskipsins , læknum og og öllum sem stukku til . “ Erfitt að koma tilfinningum í orð Vigdís ErlingsdóttirVigdís segir erfitt að koma tilfinningum í orð eftir atburði gærkövldsins . Mynd : Úr einkasafni Vigdís tók á móti móðurinni og yngri börnum hennar tveimur og var með þeim á meðan að elstu dótturinnar var leitað . Spurð hvort það hafi ekki tekið mikið á fjölskylduna að bíða í óvissu á meðan leitin stóð segir Vigdís að auðvitað hafi það verið en að sama skapi hafi þau sýnt ótrúlegt hugrekki . „ Þetta eru ofsalega sterkir karakterar , það er í raun lyginni líkast . Sterkari konu hef ég aldrei séð en þetta er auðvitað mikið sjokk samt sem áður . Þegar stúlkan svo fannst þá þyrmdu yfir mann tilfinningar sem er bara erfitt að koma í orð . Þakklæti er þar auðvitað efst í huga . “ Vigdís segir að hún eigi erfitt með að koma tilfinningum sínum í orð eftir atburði gærkvöldsins . „ Ætli ég sé nokkuð búin að átta mig á þessu almennilega . Hugurinn leitaði vissulega ansi stíft aftur aldarfjórðung aftur í tímann . Það er ofboðslega erfitt að lýsa þessum tilfinningum og ég held að sjokkið komi yfir okkur í dag , í nótt voru allir uppteknir af verkefnum næturinnar . Hins vegar sluppu allir við meiðsl og líkamstjón og þá skiptir annað ekki máli . “